b"\n_START_ARTICLE_\nMass Lowe\n_START_PARAGRAPH_\nMass Lowe (s. 4. syyskuuta 1969 Banjul) on gambialainen muusikko._NEWLINE_Lowe syntyi Gambian p\xc3\xa4\xc3\xa4kaupungissa Banjulissa ja k\xc3\xa4vi ranskankielisen koulun. H\xc3\xa4n soitti kouluaikanaan yksikielist\xc3\xa4 tukusi ngalam -soitinta. Palattuaan Dakarista Gambiaan vuonna 1987 Lowe liittyi Saint Augustine's High School Bandiin, jonka kanssa h\xc3\xa4n esiintyi s\xc3\xa4\xc3\xa4nn\xc3\xb6llisesti Banjulin Oasis Night Clubissa. My\xc3\xb6hemmin h\xc3\xa4n perusti yhtyeet Kadugi ja Xam Xam Band._NEWLINE_Mass vietti vuodet 1991\xe2\x80\x931993 Dakarissa. Ghanalaisen tuottaja Fusaina Diagban tapaaminen toi h\xc3\xa4nelle vuonna 1998 esiintymisen Ghanan suurimmilla musiikkifestivaaleilla._NEWLINE_Mass on julkaissut kaksi studioalbumia. H\xc3\xa4n julkaisee tulevaisuudessa uuden albumin, jonka nimeksi on ilmoitettu Africa Rising. Ilmestymisen ajankohtaa ei ole toistaiseksi julkistettu."